Jàmu e Kašmir جموں و کشمیر 2011 el jera un stato de ła India setentrional. El konfinava a sud ko łi stati indiani de Imàcâl Prâdéš e Pânsàb; a nordovest ko el Pakistan e a nordest ko ła Cina. Ła India ła konsiderava kofà parte de el teritorio anka łi teritori de el Axad Jàmu e Kašmir e de el Gilgit-Baltistan, ministrai da el Pakistan e łi teritori de Aksai Cin, de ła vałe de Šaksgam ministrai da ła Cina. A so volta el Pakistan el konsiderava tuto el Jàmu e Kašmir kofà parte del teritorio nasional. Int'el 2019 el ze sta devidesto inte i teritori de Jàmu e Kašmir e de Ładah. Se estendeva so de un teritorio in bona parte okupà da ła kaena de el Imałàia. El konprendeva tre rejon: el Jàmu a nordovest, ła vałe de el Kašmir a sudovest e el Ladak a est. Łe sità prinsipałi łe jera Jàmu e Srinagar. Se koltivava łi orti, fruti , sereałi , xaferan; se prategava ła serikoltura e ła pesikoltura. Se estraeva xafiri. Ge jera industrie ałimentari, mekanege e tesiłi . Inportante el jera el turixmo rełijoxo e sportivo.